NVO MANS

Projekat: “Improving legal framework, practices and oversight over election campaign financing: Clean Money -Fair Elections” Ugovor broj: NEAR-TS2019/410-341

Projektni zadaci (TOR) za nabavku usluga ispod praga EU

**Pozadina**

NVO MANS je nevladina organizacija koja se bori protiv korupcije i organizovanog kriminala koji pogađa Crnu Goru. MANS se bori za fer, otvoreno i slobodno društvo aktivnih građana i za vlast koja služi javnom interesu. Bavimo se istraživanjem slučajeva korupcije i organizovanog kriminala, praćenjem sprovođenja zakona i vladine politike, pružanjem besplatne pravne pomoći građanima, civilnom društvu, medijima i preduzećima izradom predloga zakona i politika, analizama i sprovođenjem kampanja javnog zastupanja.

Projekat ”Unapređenje pravnog okvira, prakse i nadzora nad finansiranjem izborne kampanje: čist novac – fer izbori” NEAR-TS2019/410-341 sprovodi NVO MANS. Projekat je podržan od strane Evropske unije i ima za cilj podršku uspostavljanju demokratije i vladavine prava u Crnoj Gori kroz smanjenje političke korupcije i obezbjeđivanje transparentnog i odgovornog finansiranja izbora, regulisanih u skladu sa međunarodnim standardima. Kroz ovaj projekat ćemo se pozabaviti glavnim političkim zahtjevima procesa evropskih integracija, ali i preporukama relevantnih međunarodnih aktera koji posmatraju izbore u vezi sa finansiranjem izborne kampanje. Stoga ova akcija predstavlja važan i jedinstven doprinos ostvarivanju zajedničkih planova za ljudska prava i demokratske reforme u Crnoj Gori. Ovom akcijom je predviđen niz aktivnosti kojima se osigurava da pravni okvir koji reguliše finansiranje izbora i praksa odgovornih institucija u borbi protiv političke korupcije budu u skladu sa međunarodnim standardima, čime se unapređuje vladavina prava i dobro upravljanje.

Posebni projektni zadatak:

1. Unaprijediti zakonski okvir koji reguliše finansiranje političkih partija i izbornih kampanja i nadzor nad njima;

2. Povećati transparentnost finansija za kampanju za Parlamentarne izbore 2020. i korišćenje javnih resursa;

3. Povećati odgovornost u finansiranju izborne kampanje i korišćenju javnosti

Nezakonito finansiranje izbora je u više navrata izazivalo političku krizu koja je usporavala napredak Crne Gore ka EU. S druge strane, ove krize su pružile mogućnost da se utiče I radi na izmjenama zakona koji regulišu finansiranje političkih partija, ali su se političke partije prilagođavale i svaki izborni ciklus donosio je nove vrste kršenja.

**Kontekst**

Slobodni i pošteni izbori su kamen temeljac demokratije i integriteta glavnih državnih institucija. Smanjenje rizika od korupcije u političkom finansiranju znači da obezbijeđeni novac ne dolazi iznelegitimnih ilisumnjivih izvora i da se javna sredstva ne zloupotrebljavaju u korist političkih grupacija i pojedinaca, dok se narušava volja naroda i utiče na ishod izbora. Ova akcija će se fokusirati na ponovnu izgradnju integriteta finansiranja izbora i istinske nezavisnosti nadzornih institucija kroz suštinske i održive reforme i delotvoran, nezavisni monitoring, neophodan za osiguranje stabilnosti i razvoja demokratije. Povećana transparentnost i bolje znanje javnosti o novcu u politici omogućiće otkrivanje zloupotreba i podstaći demokratske procese tako što će građanima pružiti priliku da donose odluke na osnovu informisanog glasanja. Istovremeno, naše usluge za građane i unapređen rad nadzornih institucija pomoći će im u rešavanju kršenja njihovih prava. Finansiranje izbora je veoma kontroverzno i izazovno pitanje gde politički akteri optužuju jedni druge, a neki od njih bi više voleli da njihovo finansiranje ostane tajno. Ovom akcijom pomoći ćemo u izgradnji konsenzusa o reformama pravnog okvira angažovanjem međunarodnih stručnjaka, opsežnim konsultacijama sa zainteresovanim stranama, predstavljanjem međunarodnih standarda i najboljih praksi i zalaganjem za njihovo usvajanje. Građanima ćemo pružiti usluge da slobodnije prijavljuju sve pritiske i kršenja njihovih prava, čime ćemo povećati političku zastupljenost i učešće. Ova akcija će se sprovoditi u celoj zemlji, ali ćemo se pobrinuti da seosko stanovništvo koje živi na severu bude adekvatno ciljano promotivnim materijalom i uslugama, a vršićemo i terenske posete severu uz praćenje finansiranja izborne kampanje.

**Svrha**

Svrha servisa je promovisanje prava građana da glasaju slobodno, bez nepotrebnih uticaja, te uspostavljanje snažnih kapaciteta građana i drugih relevantnih aktera za prijavu političke korupcije, a ova akcija će takođe smanjiti prostor za nedozvoljeni uticaj na izbore kroz nelegalno finansiranje političke stranke zbog izmenjenih zakona i povećane transparentnosti. Takođe ćemo predstavljati kanal između građana i nadzornih institucija u prijavljivanju nepravilnosti i predlagati konkretna poboljšanja institucionalne prakse, te će akcija doprineti uspostavljanju dobrog upravljanja.

**Izvođač će proizvesti reklamni video, u svrhu promovisanja čiste i transparentne političke kampanje tokom i nakon izbornog perioda.**

**Vremenski okvir:** Usluga će se sprovoditi u periodu od **01.08.2020. do 10.08.2020.**godine po sledećem terminu:

|  |  |
| --- | --- |
| **realizacija** | **rok** |
| * Pripremu plana produkcije;
* Pripremu sinopsisa za promotivni video/spot u saradnji sa projektnim timom;
* Izrada skripta za promotivni video/spot
* Izrada scenarija za voice over za promotivni video/spot
* Produkciju grafičkih komponenti za promotivni video/spot;
* Snimanje video materijala za promotivni video/spot
* Montiranje promotivnog videa/spota;
* Tehnička izrada promotivnog videa/spota
* Titlovanje promotivnog videa/spota;

Finalna produkcija i postprodukcija promotivnog videa/spota | Avgust 10. 2020. godine |

Uslovi ponude

Poziv na osnovu ovog zadatka biće objavljen na našem sajtu www.mans.co.me i odnosiće se na sve kompanije koje se bave izradom reklama, filmske i video produkcije u Crnoj Gori.

Jedna odabrana firma će biti pozvana da zaključi ugovor.

Ponuda kompanije mora da odgovara zahtevima navedenim u pozivu za dostavljanje ponude .